section_heading: Povijest i etimologija
paragraph_text: Pratnja na porodu koja rodilji pruža podršku tijekom trudova, poroda i postpartuma, odnosno babinja, datira još iz prapovijesti, o čemu svjedoče arheološki nalazi, rezbarije u kamenu te antropološka istraživanja.<ref> Suvremena uloga doule prvi je put proizašla iz pokreta za prirodan porod u Sjedinjenim Američkim Državama 1960-ih godina kada su žene počele izražavati želju za porodom bez lijekova i intervencija i kada su tijekom trudnoće tražile podršku prijateljice ili nekoga s formalnim ili praktičnim znanjem o porodu.<ref>